AMA โชว์งบปี 65 โต 200% แตะ 462 ลบ. รับรายได้ขนส่งพุ่ง
AMA รายงานงบปี 65 มีกำไรสุทธิ 462 ล้านบาท เพิ่มขึ้น 200% จากปีก่อนกำไร 153 ล้านบาท รับรายได้จากการให้บริการขนส่งสินค้าเติบโตอย่างโดดเด่น
AMA รายงานงบปี 65 มีกำไรสุทธิ 462 ล้านบาท เพิ่มขึ้น 200% จากปีก่อนกำไร 153 ล้านบาท รับรายได้จากการให้บริการขนส่งสินค้าเติบโตอย่างโดดเด่น
23 ก.พ. 2566

บริษัท อาม่า มารีน จำกัด (มหาชน) หรือ AMA รายงานผลการดำเนินงานงวดไตรมาส 4 และงวดปี 65 มีกำไรสุทธิ ดังนี้

โดยในปี 65 บริษัทและบริษัทย่อยมีรายได้จากการให้บริการขนส่งสินค้า จำนวน 3,224.44 ล้านบาท เพิ่มขึ้น 1,134.30 ล้านบาท หรือร้อยละ 54.27 จากช่วงเดียวกันของปีก่อนหน้า โดยสัดส่วนรายได้จากการให้บริการขนส่งสินค้าทางเรือของบริษัท และการให้บริการขนส่ง สินค้าทางรถของบริษัทย่อย คิดเป็นร้อยละ 59.96 และร้อยละ 40.04 ตามลำดับ
ทั้งนี้ รายได้จากการขนส่งสินค้าทางเรือเพิ่มขึ้น จำนวน 764.44 ล้านบาท หรือร้อยละ 65.40 จากปีก่อนหน้า โดยหลักมาจากอัตราค่าขนส่ง เฉลี่ยที่ปรับเพิ่มขึ้นประมาณ ร้อยละ 59.29 และอัตราแลกเปลี่ยนสกุลเงินบาทโดยเฉลี่ยที่อ่อนค่าลง ประมาณร้อยละ 9.63 จากปีก่อนหน้า
สำหรับกลุ่มธุรกิจการขนส่งสินค้าทางรถ มีรายได้สำหรับปี 65 จำนวน 1,291.05 ล้านบาท เพิ่มขึ้น 369.86 ล้านบาท หรือร้อยละ 40.15 จากปีก่อนหน้า
ประกอบด้วยรายได้จากการขนส่งสินค้าเหลวจำนวน 905.40 ล้านบาท และรายได้จากกิจการที่บริษัทเข้าซื้อ 385.65 ล้านบาท ธุรกิจการขนส่งสินค้าเหลว มีปริมาณการขนส่งน้ำมันรวม 2,351.72 ล้านลิตร เพิ่มขึ้น 66.16 ล้านลิตร หรือร้อยละ 2.89 จากปีก่อนหน้า เป็นผลมาจากสถานการณ์ COVID-19 ที่คลี่คลายและมีแนวโน้มดีขึ้น จากการดำเนินมาตรการทางสาธารณสุขจนสามารถผ่อนปรน มาตรการและข้อจำกัดต่างๆ ประกอบกับมาตรการกระตุ้นเศรษฐกิจ โดยเฉพาะภาคการท่องเที่ยวที่มีการฟื้นตัวอย่างชัดเจนในช่วงไตรมาสสุดท้าย